Ad-Dariyat
<s>U ime Allaha, Milostivog, Samilosnog!</s><s>1. Tako Mi o­nih koji pušu snažno,*</s>

<s>2. i o­nih koji teret nose,*</s>

<s>3. i o­nih koji plove lahko,*</s>

<s>4. i o­nih koji naredbe sprovode -*</s>

<s>5. istina je, zaista, o­no čime vam se prijeti,</s>

<s>6. nagrada i kazna sigurno će biti!</s>

<s>7. Tako Mi neba punog zvjezdanih puteva,</s>

<s>8. vi govorite nejednako,*</s>

<s>9. od njega se odvraća o­naj za kog se znalo da će se odvratiti.</s>

<s>10.</s><s>Neka prokleti budu lažljivci</s>

<s>11. koji su, utonuli u neznanje, ravnodušni!</s>

<s>12. o­ni pitaju: "Kada će Dan sudnji?"</s>

<s>13. o­noga Dana kada se u vatri budu pržili!</s>

<s>14.</s><s>"Iskusite kaznu svoju - to je o­no što ste požurivali!"</s>

<s>15. o­ni koji su se Allaha bojali - u džennetskim baščama će, među izvorima, boraviti,</s>

<s>16. primaće o­no što im Gospodar njihov bude darovao, jer, o­ni su prije toga dobra djela činili,</s>

<s>17. noću su malo spavali</s>

<s>18. i u praskazorje oprost od grijeha molili,</s>

<s>19. a u imecima njihovim bio je udio i za o­noga koji prosi i za o­noga koji ne prosi.</s>

<s>20.</s><s>Na Zemlji su dokazi za o­ne koji čvrsto vjeruju,</s>

<s>21. a i u vama samima - zar ne vidite? -</s>

<s>22. a na nebu je opskrba vaša i o­no što vam se obećava.</s>

<s>23.</s><s>I, tako Mi Gospodara neba i Zemlje, to je istina, kao što je istina da govorite!</s>

<s>24.</s><s>Da li je doprla do tebe vijest o uvaženim gostima Ibrahimovim</s>

<s>25. kada mu o­ni uđoše i rekoše: "Mir vama!", i o­n reče: "Mir vama, ljudi neznani!"</s>

<s>26.</s><s>I o­n neprimijetno ode ukućanima svojim i donese debelo tele,*</s>

<s>27. i primače im ga: "Zar nećete da jedete?" - upita,</s>

<s>28. osjetivši od njih u duši zebnju.</s><s>"Ne boj se!" - rekoše, i obradovaše ga dječakom koji će učen biti.</s>

<s>29.</s><s>I pojavi se se žena njegova uzvikujući i po licu se udarajući, i reče: "Zar ja, stara, nerotkinja?!"*</s>

<s>30.</s><s>"Tako je odredio Gospodar tvoj" - rekoše o­ni -</s>

<s>"On je Mudar i Sveznajući."</s>

<s>31.</s><s>"A šta vi hoćete, o izaslanici?" - upita Ibrahim.</s>

<s>32.</s><s>"Poslani smo narodu grješnom" - rekoše -</s>

<s>33. "da sručimo na njih grumenje od ilovače,</s>

<s>34. svako obilježeno u Gospodara tvoga za o­ne koji su u razvratu svaku mjeru prešli."</s>

<s>35.</s><s>I Mi iz njega vjernike izvedosmo -</s>

<s>36. a u njemu samo jednu kuću muslimansku nađosmo -</s>

<s>37. i u njemu za sve o­ne koji se boje patnje neizdržive znak ostavismo.</s>

<s>38.</s><s>I o Musau, kada ga s očiglednim dokazom faraonu poslasmo,</s>

<s>39. a o­n, uzdajući se u moć svoju, okrenu glavu i reče: "Čarobnjak je ili lud!"</s>

<s>40.</s><s>I Mi i njega i vojske njegove dohvatismo, pa ih u more bacismo, jer je bio osudu zaslužio.</s>

<s>41.</s><s>I o Adu, kada na njih vjetar poslasmo u kome nije bilo nikakva dobra -</s>

<s>42. pored čega god je prošao, ništa nije poštedio, sve je u gnjilež pretvorio.</s>

<s>43.</s><s>I o Semudu, kad mu bi rečeno: "Uživajte još izvjesno vrijeme!"</s>

<s>44.</s><s>I o­ni se oglušiše o naređenje Gospodara svoga, pa ih uništi strašan glas na oči njihove,</s>

<s>45. i ne mogaše se ni dići ni od kazne odbraniti.</s>

<s>46.</s><s>I o Nuhovu narodu, davno prije; to, zaista, bijaše narod neposlušni!</s>

<s>47.</s><s>Mi smo nebo moći Svojoj sazdali, a Mi, uistinu, još neizmjerno mnogo možemo,</s>

<s>48. i Zemlju smo prostrli - tako je divan o­naj koji je prostro! -</s>

<s>49. i od svega po par stvaramo da biste vi razmislili!</s>

<s>50.</s><s>"Zato požurite Allahu, ja sam vam od Njega da vas javno upozorim;</s>

<s>51. ne prihvatajte drugog boga osim Allaha, ja sam vam od Njega da vas jasno opomenem!"</s>

<s>52.</s><s>I tako je bilo, ni o­nima prije ovih nije došao nijedan poslanik, a da nisu rekli: "Čarobnjak je!", ili: "Lud je!"</s>

<s>53.</s><s>Zar su to jedni drugima u amanet ostavljali?</s><s>Nisu, nego su o­ni ljudi koji su u zlu svaku mjeru bili prevršili,</s>

<s>54. zato ove ostavi, prijekor nećeš zaslužiti,</s>

<s>55. i nastavi savjetovati, savjet će vjernicima, doista, koristiti.</s>

<s>56.</s><s>Džine i ljude sam stvorio samo zato da Mi se klanjaju,</s>

<s>57.</s><s>Ja ne tražim od njih opskrbu niti želim da Me hrane,</s>

<s>58. opskrbu daje jedino Allah, Moćni i Jaki!</s>

<s>59.</s><s>A nevjernike će stići kazna kao što je stigla i o­ne koji su bili kao o­ni, i neka Me ne požuruju,</s>

<s>60. jer, teško nevjernicima na Dan kojim im se prijeti!</s>

<s>(Kur'an Časni)</s>

